32? 34? 36? 38?മമ്മൂട്ടിയുടെ പ്രായത്തിന്റെ പേരില് ബ്രേക്കപ്പിന്റെ വക്കിലെത്തിയ വിദേശ കമിതാക്കള്..രസകരമായ അനുഭവം കൊച്ചി മമ്മൂട്ടിക്ക് 70 വയസോ? എന്നെക്കാള് പ്രായം കുറഞ്ഞ വ്യക്തിയാണ് അദ്ദേഹം എന്നാണ് എന്റെ ധാരണ, പറഞ്ഞത് ഉലകനായകന് കമലഹാസനാണ്. 70ാം പിറന്നാള് ആഘോഷിക്കുന്ന മമ്മൂട്ടിക്ക് ആശംസ അറിയിച്ച് കൊണ്ടായിരുന്നു കമലഹാസന്റെ വാക്കുകള്. അദ്ദേഹം മാത്രമല്ല മമ്മൂട്ടിക്ക് 70 വയസായെന്ന് വിശ്വസിക്കാന് നമ്മള് മലയാളിക്ക് പോലും സാധിക്കില്ല. മമ്മൂട്ടിയെന്നാല് മലയാളത്തിന് നിത്യയൗവനമാണ്. എന്നാല് പ്രായം തോല്പ്പിക്കുന്ന അദ്ദേഹത്തിന്റെ സൗന്ദര്യം കണ്ട് വിദേശികള് പോലും അമ്ബരന്നിട്ടുണ്ടെന്ന് പറയുകയാണ് സംവിധായകന് സലാം ബാപ്പു. മം ഗ്ലീഷ് എന്ന സിനിമയുടെ ചിത്രീകരണത്തിനിടയില് നടന്നൊരു കാര്യമാണ് അദ്ദേഹം പങ്കുവെച്ചത്. 1സലാം ബാപ്പു പറയുന്നു മംഗ്ളീഷിലെ ഗാന ചിത്രീകരണത്തിനായി ഹോളണ്ടിലെ ആംസ്റ്റര്ഡാമിലേക്ക് ഞാനും മമ്മുക്കയും ക്യാമറാമാന് പ്രജീഷ് വര്മയും ജോര്ജേട്ടനും ഷാനി സാക്കിയും മാത്രമേ കേരളത്തില് നിന്നും പോയിരുന്നൊള്ളൂ, നായിക കരോളിന് ബൈക്ക് അവിടത്തുകാരിയാണ്. ക്യാമറയും യൂണിറ്റും ബാക്കിയെല്ലാം എന്റെ സുഹൃത്ത് മുസ്തഫ അവിടെ അറേഞ്ച് ചെയ്തതാണ്. ഒരു റംസാന് കാലത്താണ് ഞങ്ങള് അവിടെ എത്തിയത്. ആ ദൈര്ഘ്യമേറിയ സമ്മറിലെ അവിടത്തെ പകലിലും മമ്മുക്ക നോമ്ബ് എടുത്തിരുന്നു. ക്യാമറ യൂണിറ്റില് ഹോളണ്ടുകാരും ജര്മന്കാരും സ്പെയിന്കാരുമുണ്ട്. ക്യാമറ അസിസ്റ്റന്റന്റായ സന്ദ്രയെ ഞങ്ങള് ശ്രദ്ധിച്ചു. വളരെ ആക്റ്റീവ് ആയ കുട്ടി. ക്ലാപ് അടിക്കുന്നതും റീഡിങ് എടുക്കുന്നതും ലെങ്ങ്ത് അളക്കുന്നതും മാര്ക്ക് ചെയ്യുന്നതും ക്യാമറ മെറ്റീരിയല് സൂക്ഷിക്കുന്നതും എല്ലാം സാന്ദ്രതന്നെ. ഞങ്ങള് പറഞ്ഞു. പെണ്കുട്ടികളായാല് ഇങ്ങിനെ വേണം... 2ആദ്യ ദിവസത്തില് നിന്നും വ്യത്യസ്ഥമായി ഷൂട്ടിന്റെ രണ്ടാം നാള് സാന്ദ്ര ഒട്ടും അക്റ്റിവ് അല്ലാതായി. ഒരു ദുഃഖഭാവം, കണ്ണ് നിറഞ്ഞിട്ടുണ്ട്, ഞാനവളെ ശ്രദ്ധിച്ചു. ഇടക്ക് മാറി നിന്ന് കരയുന്നുണ്ട്. ഞാന് ചോദിച്ചു എന്താ കാര്യം? അവള് മമ്മുക്കയെ ചൂണ്ടി പറഞ്ഞു. അദ്ദേഹം കാരണമാണ് ഞാന് വിഷമിക്കുന്നത് എന്ന്. മമ്മുക്ക എന്തെങ്കിലും വഴക്ക് പറഞ്ഞോ? ചൂടായോ? ഞാന് പരിഭ്രാന്തനായി . ഇല്ല, അവള് പറഞ്ഞു. അവളുടെ കാമുകന് ആംസ്റ്റര്ഡാമില് സ്റ്റുഡന്റാണ്. പേര് ചാള്സ്, അയാള്ക്ക് മമ്മൂക്കയുടെ ആദ്യ ദിവസത്തെ ഫോട്ടോ അയച്ചു കൊടുത്തിട്ട് അവള് പറഞ്ഞു. ഇത് ഞാന് വര്ക്ക് ചെയ്യുന്ന ഇന്ത്യന് സിനിമയിലെ നായകനാണ്. ഇയാള്ക്ക് എത്ര വയസ്സുണ്ടാകും?അവന് ഒട്ടും സംശയമില്ലാതെ മറുപടി അയച്ചു. 28, അവള് മറുപടി അയച്ചു അല്ല, 30? അവന് വീണ്ടും, അല്ല. 32? 34? 36? 38? ഇതിനും അല്ല എന്ന മറുപടി കേട്ടപ്പോള് ചാള്സ് നിര്ത്തി, ഇതിനപ്പുറം പോകില്ല ഉറപ്പ്, അവന് കട്ടായം പറഞ്ഞു, അവള് സമ്മതിക്കാതായപ്പോള് അവളോട് തന്നെ മമ്മുക്കയുടെ പ്രായം പറയാന് ആവശ്യപ്പെട്ടു. അവനെ കുറെ കളിപ്പിച്ചതിനു ശേഷം അവള് പറഞ്ഞു 63! അവന് വിശ്വാസം വന്നില്ല. അല്ലെങ്കിലും നിനക്ക് പുരുഷന്മാരോട് ബഹുമാനമില്ല, നീ നുണയാണ് പറയുന്നത്. ഇത് പറഞ്ഞ് അവര് തമ്മില് തെറ്റി. ഇപ്പൊ ബ്രേക്ക് അപ്പിന്റെ വക്ക് വരെയെത്തി. ഇതാണ് അവളുടെ സങ്കടത്തിന്റെ കാരണം. 3മമ്മുക്കയുടെ പ്രായം ചാള്സിന് ബോധ്യമാക്കി കൊടുക്കണം എന്നാലേ അവന്റെ പിണക്കം മാറൂ..! മുസ്തഫ അവന്റെ കയ്യിലുള്ള മമ്മൂക്കയുടെ പാസ്പോര്ട്ടിന്റെ കോപ്പി അവള്ക്ക് കൊടുത്തു, അവളത് ചാള്സിന് അയച്ചു കൊടുത്തു, മഞ്ഞുരുക്കി. ഷൂട്ടിന്റെ മൂന്നാമത്തെ ദിവസം മമ്മുക്കയെ കാണാന് ചാള്സ് ലൊക്കേഷനില് വന്നു. കൂടെ നിന്ന് ഫോട്ടോയെടുത്തു എന്നിട്ട് പറഞ്ഞു. എന്താ ഇന്ത്യക്കാര്ക്ക് പ്രായമാവില്ലേ..!?അവന്റെ മുഖത്ത് അപ്പോഴും അവിശ്വസനീയത തളം കെട്ടിനിന്നിരുന്നു. സാന്ദ്ര പഴയതിലും സജീവമായി അന്ന് ജോലിയില് മുഴുകി, പിറ്റേന്ന് ആംസ്റ്റര്ഡാമില് നിന്നും യാത്ര തിരിക്കുമ്ബോള് ചാള്സും സാന്ദ്രയും എയര്പോര്ട്ടില് വന്നു ഞങ്ങളെ യാത്രയാക്കി. ഇക്കാര്യം ദുബായിലെ ഹിറ്റ് എഫ് എമ്മില് മംഗ്ളീഷ് കഴിഞ്ഞ് ഒരു ഇന്റര്വ്യൂവില് പറഞ്ഞു, അവര് അതുവെച്ച് അവരുടെ വിദേശികളായ സ്റ്റാഫുകളെവെച്ച് ഒരു വീഡിയോ ചെയ്ത് വൈറലാക്കി. 4കോഴിക്കോട് കഴിഞ്ഞ മാസം നടന്ന ഒരു ചടങ്ങില് കാലില് പറ്റിയ പരിക്കിനെ പറ്റി മമ്മൂക്ക പറഞ്ഞിരുന്നു. കാലിലെ വേദനയും വെച്ചാണ് അഭിനയിക്കുന്നതെന്നും ഓപ്പറേഷന് നടത്തിയാല് കാലിന്റെ വലുപ്പം കുറയുമെന്നൊക്കെ. മംഗ്ളീഷ് ഷൂട്ടിനിടയില് സായിപ്പുമായുല്ല ഫൈറ്റ് എടുക്കുന്ന തലേന്ന് ഷോട്ട് കഴിഞ്ഞപ്പോള് ഞാന് മമ്മൂക്കായുടെ കൂടെ കാരവാനില് കയറി ചോദിച്ചു, മമ്മൂക്കാ, നാളെ ഫൈറ്റ് സീനാണ്, നാളെ സാധാരണ വരാറുള്ള സമയത്തേക്കാള് 2 മണിക്കൂര് നേരത്തെ ലൊക്കേഷനില് വരുമോ? ഒട്ടും ആലോചിക്കാതെ മമ്മൂക്ക പറഞ്ഞു, വരാം, പക്ഷെ നാളെ ഫൈറ്റിനിടയില് എന്റെ കയ്യും കാലും പ്രവര്ത്തിക്കണമെങ്കില് എനിക്ക് രണ്ട് മണിക്കൂര് വര്ക്കൗട്ട് ചെയ്യണം, ഫൈറ്റ് നന്നാവണ്ടെ ? ഞാന് സമ്മതിച്ചു. എങ്കിലും പിറ്റേന്ന് മമ്മൂക്ക 9 മണിയോടെ ലൊക്കേഷനില് എത്തി. സായിപ്പുമായുള്ള സംഘട്ടന രംഗം മനോഹരമായി ചെയ്തു. മമ്മൂക്കയെക്കാള് ഉയരമുള്ള അലക്സ് ഒനെല് എന്ന നടന്റെ തലക്ക് മീതെ കാലുയര്ത്തുന്ന മമ്മുക്കയെയാണ് അന്ന് കണ്ടത്. ഡ്യൂപ്പ് ഉപയോഗിക്കാതെ തന്നെ അന്ന് മമ്മൂക്ക ഫൈറ്റ് ചെയ്തു. പുലര്ച്ചെ അഞ്ചു മണി മുതല് ജിമ്മില് പോയി വര്ക്കൗട്ട് ചെയ്തതിന്റെ ഫലമായിരുന്നു അത്. പിന്നീട് ഷൂട്ടിംഗ് കഴിയുന്നത് വരെ നേരത്തെ വരാന് മമ്മൂക്കയോട് ഞാന് പറഞ്ഞിട്ടില്ല. 5കുഞ്ഞുനാള് മുതല് സിനിമയിലൂടെ എന്നെ ഏറെ സ്വാധീനിച്ച മമ്മുക്കയെ നേരിട്ട് കണ്ട് തുടങ്ങിയിട്ട് 20 വര്ഷത്തോളമാകുന്നു. അടുത്ത് പരിചപ്പെടുന്നത് ലാല് ജോസ് സാറിന്റെ അസിസ്റ്റന്റായി പ്രവൃത്തിക്കുമ്ബോള് 2002ല് പട്ടാളം സിനിമയുടെ ഷൂട്ടിങ് ലൊക്കേഷനില് വെച്ചാണ്. അവിടെ വെച്ച് തന്നെ എന്റെ ജീവിതത്തിലെ ഏറ്റവും അടുപ്പമുള്ള ആളായി മാറി മമ്മൂക്ക. ആ ലൊക്കേഷനില് വെച്ച് മമ്മൂക്കയുടെ വണ്ടിയില് ഒരുമിച്ച് യാത്ര ചെയ്യാനുള്ള ഭാഗ്യവുമുണ്ടായി. ഇത് വരെയും ആ വണ്ടിയില് നിന്നും ഇറങ്ങാന് തോന്നിയിട്ടില്ല. എനിക്കാദ്യമായി സ്വതന്ത്ര സംവിധായകനാകാന് ഡേറ്റ് തന്നതും മമ്മുക്ക തന്നെയാണ്, സഞ്ജീവ് ശിവന് സാറിന്റെ അപരിചിതന് ലൊക്കേഷനില് ഒരു ദിവസം കഥ പറയാന് വന്ന സംവിധായകനോട് പള്ളീലച്ചന് ക്യാരക്ടറുമായി വന്നാല് ഡേറ്റ് തരാം എന്ന് മമ്മൂക്ക പറയുന്നത് ഞാന് കേട്ടു. കൊസ്റ്റ്യൂം കണ്ടിന്യുറ്റി നോക്കിയുന്ന അസിസ്റ്റന്റ് ആയ ഞാന് മമ്മുക്കാക്കുള്ള വസ്ത്രങ്ങള് റെഡി എന്ന് പറഞ്ഞപ്പോള് നിന്റെ കയ്യില് പള്ളീലച്ചന് സബ്ജെക്ട് ഉണ്ടെങ്കില് നിനക്കും ഡേറ്റ് തരാം എന്ന് മമ്മുക്ക കളിയായി പറഞ്ഞു. എന്നാല് ഞാനത് സീരിയസായെടുത്തു, അന്ന് മുതല് ഒരു സംവിധായകനാകുക എന്ന മോഹം എന്റെ ഉള്ളില് ആദ്യമായി വളര്ന്നു. 6ആദ്യമായി എനിക്കൊരു ഡേറ്റ് തരാം എന്ന് പറഞ്ഞ ആദ്യത്തെ താരം. ഈ വാക്കുകള് ഒരുപാട് പേരുടെ ജീവിതം മാറ്റി മറിച്ചിട്ടുണ്ട്. ലാല്ജോസ് സാര്, ലോഹി സാര്, ബ്ളസി സാര്, അന്വര് റഷീദ്, അമല് നീരദ്, ആഷിക്ക് അബു, വൈശാഖ്, മാര്ട്ടിന് പ്രക്കാട്ട്, ഹനീഫ് അദാനി, ലിങ്കുസ്വാമി, മാര്ത്താണ്ഡന്, അജയ് വാസുദേവ്, ഷിബു ഗംഗാധരന്, നിഥിന് രഞ്ജിപണിക്കര്, ജോഫിന്, പട്ടിക വീണ്ടും നീളുന്നു. ഇത്രമേല് പുതുമുഖ സംവിധായകരെ പരീക്ഷിച്ച മറ്റൊരു നായകനടന് ലോക സിനിമയിലില്ല എന്നുതന്നെ പറയാം.മമ്മുക്കയുമായുള്ള പ്രോജെക്ടിന് മുന്പേ റെഡ് വൈനില് ലാലേട്ടന്, ഫഹദ്, ആസിഫ് എന്നിവരിലൂടെയാണ് എന്റെ സ്വതന്ത്ര സിനിമാ ജീവിതം തുടങ്ങിയത്. അനുഗ്രഹം വാങ്ങാനായി ഞാന് മമ്മുക്കയുടെ കാലില് തൊട്ടപ്പോള് എന്നെ വിലക്കിക്കൊണ്ട് പറഞ്ഞു. മനുഷ്യരുടെ കാലില് ഇനിയൊരിക്കലും വീഴരുത്... എന്ന്. എന്റെ അനുഗ്രഹം നിനക്കെപ്പോഴുമുണ്ടാകും. അതിന് ശേഷം ഞാനാരുടെയും കാല് വണങ്ങിയിട്ടില്ല. റെഡ് വൈന് ഷൂട്ടിനിടയില് ലൊക്കേഷനിലെ ഓരോ വിശേഷങ്ങളും മമ്മൂക്ക ചോദിച്ചറിഞ്ഞിരുന്നു. മമ്മൂക്ക എന്ന മഹാനടന്റെ അനുഗ്രഹം എന്നും എന്നോടൊപ്പം ഉണ്ടായിരുന്നു. 7റെഡ് വൈനിനു പിന്നാലെ മംഗ്ലീഷ് തുടങ്ങുമ്ബോള് മമ്മൂക്ക എന്നോട് ഒരു കാര്യം മാത്രമാണ് പറഞ്ഞത്. പ്രൊഡ്യൂസര് ആയ ഹനീഫ് മുഹമ്മദ്ക്കാക്ക് അതിന് മുന്പത്തെ മമ്മൂക്ക ചിത്രത്തില് ഒന്നര കോടി രൂപ നഷ്ടമായിട്ടുണ്ട്, അതീ സിനിമയില് നമ്മുക്ക് തിരിച്ചു കൊടുക്കണം. മമ്മൂക്കയും സാധാരണ വാങ്ങുന്ന പ്രതിഫലം കുറച്ചാണ് വാങ്ങുന്നതെന്ന് ഹനീഫക്കയും പറഞ്ഞു. മമ്മൂക്കയ്ക്ക് കൊടുത്ത വാക്ക് പാലിക്കാന് എനിക്കായി. എനിക്കൊരു ബന്ധവുമില്ലാത്ത പ്രൊഡ്യൂസറുടെ ആദ്യ സിനിമയില് ഉണ്ടായ നഷ്ട തുകയേക്കാള് വലിയ ലാഭം പ്രൊഡ്യൂസര്ക്ക് മംഗ്ലീഷ് തിരിച്ചു നല്കി. ഇത്രത്തോളം പ്രൊഡ്യൂസറെ ചേര്ത്ത് നിര്ത്തുന്ന ആ വലിയ മനസ്സ് ഞാനന്ന് കണ്ടു. ആരോഗ്യരംഗത്താണെങ്കിലും മറ്റുള്ളവരെ സഹായിക്കുന്നതിലും മമ്മൂക്ക മറ്റുള്ളവര്ക്ക് മാതൃക തന്നെയാണ്. ഇക്കാര്യത്തില് മമ്മൂക്കയ്ക്ക് ഒരു നിബന്ധന മാത്രമേയുള്ളൂ, സഹായിക്കുന്നത് മറ്റുള്ളവര് അറിയാന് പാടില്ല. ഈ കോവിഡ് കാലത്ത് അസിസ്റ്റന്റ് ഡയറക്ടര്മാര് അടക്കമുള്ള കഷ്ടപ്പെടുന്നവരെ കണ്ടെത്തി അക്കൗണ്ട് നമ്ബര് ചോദിച്ച് നേരിട്ട് അവരെ സഹായിക്കാന് മമ്മൂക്ക ശ്രദ്ധിച്ചിരുന്നു. 8മംഗ്ളീഷ് ഷൂട്ടിങ് വേളയില് ഒരിക്കല് ഞാന് മമ്മൂക്കയോട് ചോദിച്ചു, സിനിമകളുടെ എണ്ണം കുറച്ച് സെലെക്ടിവ് ആയിക്കൂടെ ? എന്ന്. മമ്മുക്കയുടെ മറുപടി എന്നെ വല്ലാതെ അത്ഭുതപ്പെടുത്തി. രാവിലെമുതല് വൈകുന്നേരം വരെ ഷൂട്ട് ചെയ്താല് ഒരു സിനിമ പൂര്ത്തിയാകുമെങ്കില് ഞാന് ഒരു വര്ഷം 365 സിനിമകള് ചെയ്യും..! ഈ വാക്കുകളില് വ്യക്തമാണ് ആ മനുഷ്യന് സിനിമയോടുള്ള അഭിനിവേശം. മമ്മുക്കയ്ക്ക് സിനിമയല്ലാതെ മറ്റൊന്നും ചിന്തയില്ല. സിനിമയല്ലാതെ ജീവിതമില്ല. അത് കൊണ്ട് തന്നെയാണ് 50 വര്ഷക്കാലമായി മലയാള സിനിമയുടെ ഉമ്മറത്ത് വല്യേട്ടനായി ഇരിക്കാന് കഴിയുന്നതും. നല്ല സിനിമകള്ക്കായുള്ള കാത്തിരിപ്പ് കാരണം എന്റെ സിനിമാ ജീവിതത്തില് ഒരു ഗ്യാപ്പ് വന്നു. പിന്നീട് കാണുന്ന ഓരോ അവസരത്തിലും പടം ചെയ്യാത്തതിനെ കുറിച്ചന്വേഷിക്കും മമ്മുക്ക. മംഗ്ളീഷ് എനിക്കും പ്രൊഡ്യൂസര്ക്കുമെല്ലാം ഗുണം ചെയ്ത സിനിമയാണ്, മോശം സിനിമയല്ല, പെട്ടന്ന് പടം ചെയ്യാന് നോക്ക് എന്ന് പറയും. അത് കേള്ക്കുമ്ബോഴുള്ള ആത്മവിശ്വാസം വളരെ വലുതാണ്. നല്ല സിനിമക്കായുള്ള കാത്തിരിപ്പാണെന്ന് പറഞ്ഞപ്പോള്, സിനിമ ചെയ്യുക, മാറി നിന്നാല് പഴയ സംവിധായകനായി മാറും എന്നെന്നെ ഓര്മിപ്പിച്ചു. ശരിയാണ് മമ്മുക്ക പറഞ്ഞത്, മാറി നില്ക്കുന്നവരെ മറന്നു പോകുന്ന സിനിമാ ലോകത്ത്, അത് നമ്മെ ഓര്മ്മപെടുത്താന് വലിയൊരു മനസ്സുമായി ഒരാള്. പോകാന് നേരം മമ്മൂക്ക പലവട്ടം പറഞ്ഞിട്ടുണ്ട്, സബ്ജെക്റ്റ് ആലോചിക്കൂ, നമുക്ക് ചെയ്യാം, ഏത് പടുകുഴിയില് നിന്നും ഉയര്ന്നെഴുനേല്ക്കാന് ആ ഒരൊറ്റ വാക്ക് മതി, അത് പറയാന് ഒരാള് മാത്രമേയുള്ളൂ സാക്ഷാല് മമ്മൂട്ടി. 9മുന്കൂട്ടി അനുമതി വാങ്ങാതെ എപ്പോള് ചെന്നാലും നേരിട്ട് കാണാം, ഒരു മെസ്സേജ് അയച്ചാല് ഏത് തിരക്കിലും മറുപടി! പലപ്പോഴും ഞാന് ചിന്തിച്ചിട്ടുണ്ട്, എനിക്ക് എന്തിനാണ് മമ്മൂക്ക ഇത്രയും പ്രാധാന്യം നല്കുന്നതെന്ന്? ആ വലിയ മനുഷ്യന്റെ സ്നേഹത്തിന് പാത്രമാകാന് കഴിഞ്ഞത് എന്റെ ജീവിതത്തിലെ ഏറ്റവും വലിയ ഭാഗ്യമായി ഞാന് കരുതുന്നു. എന്റെ ഏറ്റവും വലിയ ആഗ്രഹം തന്നെയാണ് മമ്മൂക്കയോടൊപ്പമുള്ള പുതിയ സിനിമ. മമ്മൂക്ക പറഞ്ഞത് കൊണ്ട് ഏതെങ്കിലും സബ്ജെക്റ്റ് മമ്മൂക്കയോട് പറയാനും ഞാന് ഒരുക്കമല്ല. എന്നെയും മമ്മൂക്കയേയും എക്സയിറ്റ് ചെയ്യിപ്പിക്കുന്ന ഒരു ഗംഭീരസിനിമക്കായി ഞാനും കാത്തിരിക്കുകയാണ്. എത്ര കണ്ടാലും മതി വരാത്ത കടലിലെ തിരമാലകള് പോലെ മതി വരാതെ നമ്മള് മമ്മൂക്കയെ വീണ്ടും വീണ്ടും നോക്കി നില്ക്കുന്നു... 10മഴയെ ഇഷ്ടപ്പെടുന്നവര് പിന്നെയും പിന്നെയും മഴയിലിറങ്ങി കുളിരുന്നത് പോലെ മമ്മൂക്കയുടെ അഭിനയം കണ്ട് കുളിരണിയുന്നു, പ്രിയങ്കരമായ പാട്ടുകള് വീണ്ടും വീണ്ടും കേള്ക്കുന്നത് പോലെ ആ ഗാംഭീര്യ ശബ്ദം വീണ്ടും വീണ്ടും കേള്ക്കാന് കൊതിക്കുന്നു. വ്യത്യസ്ത വേഷങ്ങളില്... ഭാവങ്ങളില്.... രൂപങ്ങളില്... പ്രണയത്തിന്റെ, സൗഹൃദത്തിന്റെ, വിരഹത്തിന്റെ, ആനന്ദത്തിന്റെ, വിഷാദത്തിന്റെ, മരണത്തിന്റെ തീയും മഞ്ഞും നമ്മള് എത്ര അനുഭവിച്ചു ആ മഹാനടന്റെ ഭാവങ്ങളില് നിന്ന്... മലയാളത്തിന്റെ സുകൃതം എന്നല്ലാതെ വേറെ എന്ത് പറയാനാണു...50 വര്ഷങ്ങള് പിന്നിടുമ്ബോള് 5 വര്ഷം മാത്രം പിന്നിട്ട ഒരു യുവ നടനേക്കാള് അഭിനയ ദാഹത്തോടേയും സൗന്ദര്യത്തോടേയും മമ്മൂക്ക എഴുത്ത് സംവിധാന മോഹികള്ക്ക് മുന്നില് പ്രതീക്ഷയോടെ നില്ക്കുകയാണു... കാലത്തെ പോലും തോല്പ്പിച്ച് അജയ്യനായി നില്ക്കുന്ന മഹാനടനു മുന്നില് നമിച്ച് നില്ക്കുന്നു...പ്രിയ മമ്മൂക്കയ്ക്ക് ഹൃദയം നിറഞ്ഞ ജന്മദിനാശംസകള് source: oneindia.com